 Na RICHARD MUNGUTI MMOJA wa wakurugenzi wanne wa kampuni aliyeshtakiwa kwa uporaji wa shamba la mwaniaji kiti cha urais kwa tikiti ya chama cha Safina 2022 Jimi Wanjigi shamba la thamani ya Sh500milioni ameachiliwa kwa dhamana ya Sh5milioni. Akimwachilia Samuel Njuguna Chege, hakimu mkuu mahakama ya Milimani Bi Susan Shitubi alisema upande wa mashtaka haujathibitisha mshtakiwa akiachiliwa kwa dhamana atatoroka. “Upande wa mashtaka haujapinga mshtakiwa akiachiliwa kwa dhamana ila kiongozi wa mashtaka Anderson Gikunda alisema mshtakiwa asipewe dhamana ya pesa tasilimu,” Bi Shitubi alisema. Hakimu huyo alimwumuru mshtakiwa awasilishe kortini wadhamini wawili wa Sh5 milioni. Kesi hiyo itatajwa Mei 30, 2023 upande wa mashtaka ueleze ikiwa umemkabidhi mshtakiwa nakala za mashahidi. Chege ameshtakiwa pamoja na David Njenga, Samson Kuria na Henry Njoroge Njenga kwa kula njama za kulaghai kampuni ya Aureum Limited inayomilikiwa na Jimi Wanjigi na mkewe Irene Nzisa mnamo Aprili 8, 2018. Wanne hawa wanadaiwa walijifanya kuwa wakurugenzi wa kampuni ya Horizon Hills Limited (HHL) na kuwauzia Velji Premchand Dodhia na Himanshu Velji Premchand Dodhia shamba hilo la Wanjigi kwa bei ya Sh33.6 milioni. Hakimu alitoa kibali cha kuwatia nguvuni washukiwa wengine wanane ambao hawakufika kortini kujibu mashtaka 24. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  